

LĒMUMS

Ādažos, Ādažu novadā

2024. gada 28. novembrī **Nr.** **460**

**Par Ādažu novada pašvaldības domes 2024. gada 27. jūnija lēmuma Nr. 253 “Par nosacītās cenas apstiprināšanu zemes daļai nekustamajā īpašumā Pļavu iela 19, Ādaži” atcelšanu**

Ar Ādažu novada pašvaldības domes 27.06.2024. lēmumu Nr. 253 “Par nosacītās cenas apstiprināšanu zemes daļai nekustamajā īpašumā Pļavu iela 19, Ādaži” tika apstiprināta nosacītā cena ½ domājamai daļai no pašvaldības nekustamā īpašuma ar kadastra numuru 8044 007 0234, kura sastāvā ietilpst apbūvēta zemes vienība ar kadastra apzīmējumu 8044 007 0234 un adresi Pļavu iela 19, Ādaži, Ādažu nov., platība 0,1208 ha - 13 800 *euro.*

Publiskas personas mantas atsavināšanas likuma 44.1 panta pirmā daļa noteic, ka atvasinātas publiskas personas lēmējinstitūcija mēneša laikā pēc nosacītās cenas apstiprināšanas nosūta atsavināšanas paziņojumu personai, kurai ir zemesgabala pirmpirkuma tiesības.

Pašvaldība 04.07.2024. pa elektronisko pastu nosūtīja uz zemes vienības esošās ēkas ½ (vienas otrās) domājamās daļas īpašniecei (*vārds, uzvārds*) (*personas kods*) atsavināšanas paziņojumu (reģ. Nr. ĀNP/1-12-1/24/1042).

Publiskas personas mantas atsavināšanas likuma 44.1 panta otrā daļa noteic atsavināšanas tiesības izlietošanas prekluzīvu termiņu, t.i., atsavināšanas paziņojumā atvasinātas publiskas personas lēmējinstitūcija lūdz personu, kurai ir pirmpirkuma tiesības, četru mēnešu laikā pēc paziņojuma saņemšanas dienas sniegt atbildi, norādot vēlamo samaksas termiņu norēķiniem par zemesgabalu.

Saskaņā ar Paziņošanas likuma 9. panta otro daļu dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas. Ievērojot iepriekš norādīto, atsavināšanas paziņojums uzskatāms par paziņotu 08.07.2024. Savukārt, atsavināšanas tiesība izlietojama līdz 07.11.2024. Ēkas īpašniece līdz norādītajam termiņam nav īstenojusi savas normatīvajos aktos noteiktās tiesības.

Administratīvā procesa likuma 85. panta otrās daļas 1. punkts noteic, ka adresātam labvēlīgu tiesisku administratīvo aktu var atcelt tad, ja tiesību norma paredz administratīvā akta atcelšanu vai administratīvais akts ietver tā atcelšanas atrunu.

Ņemot vērā speciālajā tiesību aktā noteikto prekluzīvo atsavināšanas tiesības izmantošanas termiņu - četri mēneši, kura laikā tiesību subjekts nav izlietojis tam noteiktās tiesības, tad ir pamats lemt par domes 27.06.2024. lēmuma Nr. 253 “Par nosacītās cenas apstiprināšanu zemes daļai nekustamajā īpašumā Pļavu iela 19, Ādaži” atcelšanu.

Pamatojoties uz Publiskas personas mantas atsavināšanas likuma 44.1 panta otro daļu, Pašvaldību likuma 10. panta pirmās daļas 21. punktu, Administratīvā procesa likuma 63. panta pirmās daļas 2. punktu, 65. panta trešo daļu, 85. panta otrās daļas 1. punktu, kā arī domes Finanšu komitejas 20.11.2024. atzinumu, Ādažu novada pašvaldības dome

**NOLEMJ:**

1. Atcelt Ādažu novada pašvaldības domes 27.06.2024. lēmumu Nr. 253 “Par nosacītās cenas apstiprināšanu zemes daļai nekustamajā īpašumā Pļavu iela 19, Ādaži”.
2. Lēmums stājās spēkā ar paziņošanas brīdi adresātam.
3. Lēmumu var pārsūdzēt mēneša laikā no lēmuma spēkā stāšanās dienas, iesniedzot pieteikumu Administratīvās rajona tiesas attiecīgajā tiesu namā, kura darbības teritorijā atrodas pieteicēja deklarētā dzīvesvietas adrese, papildu adrese ([Dzīvesvietas deklarēšanas likuma](http://likumi.lv/ta/id/64328-dzivesvietas-deklaresanas-likums) izpratnē) vai nekustamā īpašuma atrašanās vieta.
4. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU